CELEX: 32021D1855
Language: ro
Date: 2021-10-18 00:00:00
Title: Decizia (UE) 2021/1855 a Consiliului din 18 octombrie 2021 privind poziția care urmează să fie adoptată, în numele Uniunii Europene, în cadrul Consiliului de asociere înființat prin Acordul euro-mediteraneean de instituire a unei asocieri între Comunitatea Europeană și statele membre ale acesteia, pe de o parte, și Republica Libaneză, pe de altă parte, referitoare la prelungirea valabilității priorităților parteneriatului UE-Liban până la adoptarea de către Consiliul de asociere a unor noi documente comune actualizate

22.10.2021   
               
               
                  RO
               
               
                  Jurnalul Oficial al Uniunii Europene
               
               
                  L 374/58
               
            
         DECIZIA (UE) 2021/1855 A CONSILIULUI
         din 18 octombrie 2021
         privind poziția care urmează să fie adoptată, în numele Uniunii Europene, în cadrul Consiliului de asociere înființat prin Acordul euro-mediteraneean de instituire a unei asocieri între Comunitatea Europeană și statele membre ale acesteia, pe de o parte, și Republica Libaneză, pe de altă parte, referitoare la prelungirea valabilității priorităților parteneriatului UE-Liban până la adoptarea de către Consiliul de asociere a unor noi documente comune actualizate
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 217 coroborat cu articolul 218 alineatul (9),
         având în vedere propunerea Comisiei Europene,
         întrucât:
         
                     (1)
                  
                  
                     Acordul euro-mediteraneean de instituire a unei asocieri între Comunitatea Europeană și statele membre ale acesteia, pe de o parte, și Republica Libaneză, pe de altă parte (1) (denumit în continuare „acordul”), a fost semnat la 17 iunie 2002 și a intrat în vigoare la 1 aprilie 2006.
                  
               
                     (2)
                  
                  
                     Consiliul de asociere a adoptat prioritățile parteneriatului UE-Liban, inclusiv Pactul UE-Liban anexat la acesta (denumit în continuare „pactul”), prin Decizia nr. 1/2016 (2) pentru perioada 2016-2020.
                  
               
                     (3)
                  
                  
                     Într-un schimb de scrisori, cele două părți au convenit asupra prelungirii valabilității priorităților parteneriatului UE-Liban, inclusiv a pactului aferent, ca documente de orientare pentru consolidarea parteneriatului lor până la adoptarea unor noi documente comune actualizate.
                  
               
                     (4)
                  
                  
                     În temeiul articolului 76 din acord, Consiliul de asociere are competența de a lua decizii în scopul îndeplinirii obiectivelor acordului.
                  
               
                     (5)
                  
                  
                     Consiliul de asociere urmează să adopte, prin procedură scrisă, o decizie de prelungire a priorităților parteneriatului, inclusiv a pactului aferent, până la adoptarea de către Consiliul de asociere a unor noi documente comune actualizate.
                  
               
                     (6)
                  
                  
                     Este oportun să se stabilească poziția care urmează să fie adoptată, în numele Uniunii, în cadrul Consiliului de asociere, întrucât decizia Consiliului de asociere va produce efecte juridice.
                  
               
                     (7)
                  
                  
                     Prin urmare, poziția Uniunii în cadrul Consiliului de asociere ar trebui să se bazeze pe proiectul de decizie a Consiliului de asociere,
                  
               ADOPTĂ PREZENTA DECIZIE:
         
            Articolul 1
            Poziția care urmează să fie adoptată în numele Uniunii în cadrul Consiliului de asociere înființat prin Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Republica Libaneză, pe de altă parte, referitoare la prelungirea valabilității priorităților parteneriatului UE-Liban până la adoptarea de către Consiliul de asociere a unor noi documente comune actualizate se bazează pe proiectul de decizie a Consiliului de asociere (3).
         
         
            Articolul 2
            Prezenta decizie intră în vigoare la data adoptării.
         
         
            Adoptată la Luxemburg, 18 octombrie 2021.
            
               
                  Pentru Consiliu
               
               
                  Președintele
               
               J. BORRELL FONTELLES
            
         
         
            (1)  JO L 143, 30.5.2006, p. 2.
         
            (2)  Decizia nr. 1/2016 a Consiliului de asociere UE-Liban din 11 noiembrie 2016 convenind asupra priorităților parteneriatului UE-Liban (JO L 350, 22.12.2016, p. 114).
         
            (3)  A se vedea documentul ST 12263/21 la adresa http://register.consilium.europa.eu